open-index/open-wikipedia-markdown huggingface dataset:
3rd Album

**3rd Album** (tunnetaan myös nimellä **Third Album**) on alankomaalaisen rockyhtyeen Shocking Bluen vuonna 1971 julkaistu albumi. Se on järjestyksessään yhtyeen neljäs pitkäsoitto, mutta kolmas laulusolisti Mariska Veresin kanssa.

## Kappaleet
*Kaikki kappaleet kirjoittanut Robbie van Leeuwen, paitsi kappale 4.
#
#
#
#
#
#
#
#
#
#
#

### Uusintapainoksen bonuskappaleet

*Kaikki kappaleet kirjoittanut Robbie van Leeuwen
#
#
#
#
#
#

## Kokoonpano
*Mariska Veres – laulu
*Robbie van Leeuwen – kitara, sitar
*Klaasje van der Wal – basso
*Cornelius van der Beek – rummut

## Lähteet
Tahdon olla sulle hellä (albumi)

**Tahdon olla sulle hellä** on iskelmälaulaja Dannyn vuonna 1977 julkaistu studioalbumi. Saman vuoden Miss Suomi Armi Aavikko vierailee kahdessa albumin kappaleessa.

Albumi ylsi listalla sijalle 3 ja myi platinaa. Levyä on myyty yhteensä 57 000 kappaletta.

## Kappaleet
*Sovitukset Veikko Samuli

**A-puoli**
# Armi Aavikko ja Danny: 
# 
# 
# 
# 
# 
**B-puoli**
#
# 
# 
# 
# Armi Aavikko ja Danny:  
# 

## Kokoonpano
### Muusikoita
* Armi – laulu (1, 12)
* Danny – laulu
* Pertti ”Kalle” Fält – todennäköisesti taustalaulu (2, 5, 10)
* Unto Haapa-aho – puhallinsoittimet (8, 12)
* Kassu Halonen – kosketinsoittimet ja todennäköisesti myös taustalaulu (5–7)
* Heikki Hämäläinen – viulut (2, 9, 11)
* Aimo Jaara – taustalaulu (2, 8, 10–12)
* Markku Johansson – puhallinsoittimet (8, 12)
* Kari Kuusamo – kosketinsoittimet (4, 5, 10, 12)
* Heikki Laurila – kitarat (6, 7, 9, 12)
* Kari Lindstedt – sello (5, 9, 11)
* Seppo Rautasuo – viulut (2, 5, 8, 12)
* Veikko Samuli – todennäköisesti kosketinsoittimet (2–9, 11, 12)
* Irma Tapio – taustalaulu (8, 10–12)
* Heikki Virtanen – bassokitara (2–4, 8–12)
* Jorma Ylönen – viulut (2, 5, 9, 11, 12)

## Lähteet
Anne Helttunen

**Anne Helttunen** (s. 1960) on suomalainen äidinkielenopettaja ja tietokirjailija. Hän toimi Äidinkielen opettajain liiton toiminnanjohtajana huhtikuuhun 2021 saakka. 

## Toimituksia
* *Laatunovelleja* (1998, Tuula Uusi-Hallilan kanssa)
* *Maailma on teonsana: Suomalaisia runoja* (1998, Tuula Uusi-Hallilan kanssa)
* *Avainnovelleja 1900-luvulta* (1999, Tuula Uusi-Hallilan kanssa)
* *Kerronnan ääniä: Näkökulmia Laatukirjastoon* (2004, Tuula Uusi-Hallilan kanssa)
* *Runo näytä hampaasi: Suomalaista nykyrunoutta* (2004, Annamari Sauren kanssa)
* *Kotimaana suomen kieli: Näkökulmia suomen kielen säilymiseen ja kehittymiseen ulkomailla* (2004, Maila Eichhornin kanssa)
* *Terkut sulle: Nuorten kirjeitä kielestä ja identiteetistä* (2007, Pertti Leppäsen kanssa)
* *Tietoa, taitoa ja tahtoa: Äidinkielen opettajain liitto 1998–2022* (2023, Mervi Murron kanssa)

## Teoksia
* *Kaukana kavala maailma: Aleksis Kiven jäljillä* (2002, Tuula Uusi-Hallilan kanssa)
* *Elämä on suuri runo: Eino Leino, runoilija ja vaikuttaja* (2003, Annamari Sauren kanssa)
* *Kiittäen hyväksytty: Äidinkielen ylioppilaskokeen historiaa ja nykypäivää* (2008)
* *Haltiakuusen alla: suomalaisia kirjailijakoteja* (2013, Annamari Sauren kanssa)
* *Kynällä raivattu reitti: suomalaisia kirjailijanaisia* (2024, Annamari Sauren kanssa)

## Lähteet
M/S Sydgard

**M/S Sydgard** () on suomalaisen Bore -varustamon omistuksessa oleva kuivarahtialus. Alus on rakennettu vuonna 2000 Scheepswerf Petersin telakalla Kampenissa, Alankomaissa. Aluksen konttikapasiteetti (TEU) on 208 ja puutavarakapasiteetti 5&nbsp;500 m³. Kuollutta painoa *Sydgardilla* on 3&nbsp;780 tonnia ja jääluokitus on 1A eli alus pystyy kulkemaan useimmissa jääolosuhteissa yksin. Alus on rekisteröity Alankomaiden lipun alle ja sen kotisatama on Rotterdam.

Sydgardin sisaraluksia ovat M/S Ostgard, M/S Westgard ja M/S Nordgard.

## Käyttöhistoria

9. syyskuuta 2000 alus laskettiin vesille alankomaalaisella Scheepswerf Petersin telakalla. Lokakuussa alus luovutettiin alankomaalaisen C.V. Scheepvaartonderneming Polar Snowin omistukseen, joka rekisteröi aluksen *Polar Snow* -nimellä Alankomaiden lipun alle. 6. lokakuuta 2006 alus sai nimen *Griend*. 25. huhtikuuta 2006 alus siirtyi Boren omistukseen ja kotisatamaksi tuli Rotterdam. Nykyisen *Sydgard* -nimensä alus sai 4. toukokuuta 2006.

## Lähteet

## Aiheesta muualla
*Bore: M/V Sydgard 
*Kuvia Sydgardista
Ad Astra

**Ad Astra** (latinankielisestä sanonnasta *[[per aspera ad astra]]*, ”vaikeuksien kautta tähtiin”) on Akseli Gallen-Kallelan vuonna 1894 maalaama symbolistisen tyylisuunnan teos. Taiteilija teki maalauksesta toisinnon vuonna 1907. Maalaus kuvaa punaisessa meressä seisovaa alastonta naista, jonka hulmuavat hiukset muodostavat auringon kehän kaltaisen kehyksen hänen kasvoilleen. Kosteasilmäisen naisen kädet ovat kohotettuina taivasta kohti; vuoden 1907 versiossa naisella on kämmenissä stigmat. Taustalla paistaa suuri täysikuu.

Gallen-Kallela maalasi useita kansallisromanttisia teoksia, muun muassa Kalevala-aiheita. *Ad Astra* voidaan tulkita eräänlaiseksi versioksi Aino-tarinasta. Maalaus toimi alttaritauluna Gallen-Kallelan lasten ristiäisissä. Gallen-Kallelan itsensä mukaan maalaus kuvaa ylösnousemusta ja lisäksi hahmo on maailman vapauttajan asennossa ristinpuulla.

Maalauksen ensimmäinen versio kuuluu yksityiskokoelmaan, toinen versio kuuluu Villa Gyllenbergin taidemuseon kokoelmaan.

## Katso myös
* Symposion (Gallénin ensimmäinen merkittävä symbolistinen maalaus)

## Lähteet
Sook-Yin Lee

**Sook-Yin Lee** on kanadalainen muusikko, näyttelijä ja mediapersoona. Hänet tunnetaan parhaiten Shortbus-elokuvan pääroolista.

Lee oli 1990-luvulla laulajana vancouverilaisessa vaihtoehtorock-yhtyeessä Bob's Your Uncle. Kun yhtye hajosi, Lee lähti soolouralle. Hän julkaisi useita sooloalbumeja ja näytteli teatteri-, elokuva- ja televisioprojekteissa.

Lee työskenteli VJ:nä MuchMusic-kanavalla vuosina 1995–2001. Hän juonsi muun muassa päivittäistä vaihtoehtomusiikin ohjelmaa *The Wedge*. Vuonna 2002 hänet valittiin juontamaan CBC Radio Onen populaarikulttuuriohjelmaa *Definitely Not the Opera*.

Vuonna 2003 hän päätyi keskelle kiistaa, kun CBC uhkasi erottaa hänet, koska hänet oli otettu pääosaan John Cameron Mitchellin elokuvaan *Shortbus*, jossa hän harrastaa seksiä ja masturboi valkokankaalla. Kun heidän tilanteensa sai huonoa julkisuutta, ja useat tunnetut henkilöt, kuten ohjaaja Francis Ford Coppola, R.E.M.-yhtyeen Michael Stipe, näyttelijä Julianne Moore ja taiteilija-muusikko Yoko Ono tulivat heidän puolelleen, CBC luovutti.

Lee on määritellyt itsensä biseksuaaliksi.

## Filmografia
* *Green Dolphin Beat* (1994)
* *Bad Company* (1995)
* *[[Sliders]]* (1995, televisiosarja)
* *Boy Meets Girl* (1998)
* *[[Hedwig and the Angry Inch]]* (2001)
* *The Art of Woo* (2001)
* *3 Needles* (2005)
* *[[Shortbus]]* (2006)

## Diskografia
* *Lavinia's Tongue* (1994)
* *Wigs 'n Guns* (1996)

## Lähteet

## Aiheesta muualla

* Sook-Yin Lee CBC Radion sivuilla 
*
Jørn Stubberud

**Jørn Stubberud** (s. 13. huhtikuuta 1968) on norjalainen muusikko. Hänet tunnetaan parhaiten black metal -yhtye Mayhemin basistina nimellä **Necrobutcher**. Hän on yksi Mayhemin perustajajäsenistä Euronymousin ja Manheimin kanssa.

Stubberud oli ollut Mayhemissä vuodesta 1983, kunnes erosi vuonna 1991 henkilökohtaisten syiden takia. Hänet korvasi studiobasistina Varg Vikernes. Stubberud palasi vuonna 1995 ja soittaa yhtyeessä edelleen. Hän on myös soittanut muissa yhtyeissä, kuten L.E.G.O., Kvikksølvguttene, Bloodthorn ja Checker Patrol.

Stubberud on haastateltavana ** -dokumentissa.
Puutturi

**Puutturi** eli **Puutturinjärvi** on pieni järvi Utajärven kunnassa. Järvi sijaitsee Sanginkylässä kunnan luoteisosassa, lähellä Sanginjärveä ja siitä alkunsa saavaa Sanginjokea, joka laskee Oulujokeen Oulun Sanginsuun kaupunginosassa. Järven laskujoki on nimeltään Puutturinoja, joka laskee Sanginjokeen hieman Persauskosken alapuolella.

## Järvimaisema
Järven ympärillä on Puutturi-niminen Sanginkylän sivukylä, jonne johtaa Puutturintie seututien 837 risteyksestä. Puutturinjärven ympärillä ovat mm. Lehto, Junttari, Poikala, Pekkala ja Puutturi -nimiset tilat, joista viimemainitusta järvi on saanut nimensä. Ne sijaitsevat järven etelä-, itä- ja pohjoisrannalla, Hirsikankaan ja Puutturinkankaan reunamilla.

Järvestä etelälounaaseen Isosuon takana on kaksi pienempää Puutturin kylän alueeseen kuuluvaa järveä, Ahvenlampi ja Hanhilampi. Järven länsiranta on Järvenpäänsuota. Siitä lounaaseen Tuohiselkä-nimisten kankaiden takana on Iso Karvasjärvi.

## Lähteet

* Sanginjärven kylähistoria. Sanginjärven kyläseura ry. Sanginkylä 2000. Toim. Esko Vesala ja Matti Savolainen, 708 s.  (Järven ympäristö ja asutus)
Brigitte Helm

**Brigitte Eva Gisela Schittenhelm** (taiteilijanimeltään Brigitte Helm; 17. maaliskuuta 1906 Berliini – 11. kesäkuuta 1996 Ascona, Sveitsi) oli saksalainen näyttelijä. 

Helm oli mykkäelokuvien tunnetuimpia näyttelijättäriä. Hänet muistetaan parhaiten Marian roolista Fritz Langin mykkäelokuvassa *[[Metropolis (elokuva)|Metropolis]]* (1927). Marian rooli oli hänen ensimmäinen elokuvaroolinsa. Helm oli kuvausten alkaessa 18-vuotias. Helm sai lisäksi pääroolin muun muassa elokuvassa *Alraune* (1928). Hän muutti natsi-Saksasta Sveitsiin, eikä vanhemmalla iällään antanut elokuvauraansa liittyviä haastatteluja. Helm teki uransa aikaan yli 30 elokuvaa. Häntä harkittiin *[[Frankensteinin morsian|Frankensteinin morsiamen]]* päärooliin ennen Elsa Lanchesterin valintaa.

Helm meni 1935 naimisiin juutalaissukuisen teollisuusmies Hugo von Kuenheimin kanssa ja he muuttivat pian tämän jälkeen Sveitsiin. He saivat neljä poikaa.

Helm kuoli 90-vuotiaana Sveitsissä 11. kesäkuuta 1996.

## Lähteet

## Aiheesta muualla
*
Gustav Fröhlich

**Gustav Fröhlich** (21. maaliskuuta 1902 – 22. joulukuuta 1987) oli saksalainen näyttelijä. Hän esiintyi jo 1920-luvun mykkäelokuvissa, mutta jatkoi uraansa vielä pitkään toisen maailmansodan jälkeen.

Fröhlichin kansainvälisesti tunnetuin rooli oli Fritz Langin elokuvassa *[[Metropolis (elokuva)|Metropolis]]* (1927). Hän oli kahdesti naimisissa ja kuoli Luganossa, Sveitsissä leikkauksen jälkeen 85-vuotiaana.

## Aiheesta muualla
*
Mike Krzyzewski

**Michael William "Mike" Krzyzewski** (s. 13. helmikuuta 1947 Chicago, Illinois) on yhdysvaltalainen entinen koripallovalmentaja.

Krzyzewski toimi Duken yliopiston miesten koripallojoukkueen päävalmentajana vuosina 1980–2022. Vuonna 2001 hänelle myönnettiin paikka Basketball Hall of Famessa. Hän jäi eläkkeelle Duken yliopiston päävalmentajan tehtävistä kauden 2021–2022 päätteeksi. Hän kuitenkin jatkaa Dukessa eri tehtävissä.

Krzyzewski valittiin lokakuussa 2005 valmentamaan Yhdysvaltain koripallomaajoukkuetta vuoden 2008 Pekingin kesäolympialaisia varten. Hän jatkoi tehtävässä myös seuraavissa kesäolympialaisissa Lontoossa 2012. Yhdysvallat voitti molemmissa turnauksissa suvereenisti kultaa tähtisikermällään, johon kuuluivat muun muassa LeBron James sekä Kobe Bryant. Yhdysvallat jatkoi kultaputkeaan myös Rio de Janeiron kesäolympialaisissa 2016.

## Lähteet

## Aiheesta muualla
Melissa Ferrick

**Melissa Ferrick** (s. 21. syyskuuta 1970) on yhdysvaltalainen folk-rock-muusikko. Hän on julkaissut laulaja-lauluntekijänä yhdeksän studioalbumia.

Ferrick kasvoi musikaalisessa perheessä ja soitti lapsena viulua ja pianoa sekä trumpettia ja bassoa. Yhteensä hän opiskeli virallisesti musiikkia 12 vuotta. Hän opiskeli Berklee College of Music'ssa akustisen kitaran soittoa, mutta jätti sen kahden vuoden jälkeen kesken keskittyäkseen omaan uraansa.

Ferrick on avoimesti homoseksuaali, ja joissain hänen sanoituksistaan on lesbisiä teemoja.

## Diskografia
### Albumit
* *Massive Blur* (1993)
* *Willing to Wait* (1995)
* *Made of Honor* (1996)
* *+1* (live, 1997)
* *Everything I Need* (1998)
* *Freedom* (2000)
* *Skinnier, Faster, Live at the B.P.C.* (live, 2001)
* *Valentine Heartache* (2001)
* *Listen Hard* (2002)
* *70 People at 7000 Feet* (live, 2003)
* *The Other Side* (2004)
* *In the Eyes of Strangers* (2006)
* *Live at Union Hall* (live, 2007)

## Lähteet

## Aiheesta muualla
* Melissa Ferrickin verkkosivut 
*
Héctor Elizondo

**Héctor Elizondo** (s. 22. joulukuuta 1936) on yhdysvaltalainen näyttelijä. Hän on esiintynyt useissa elokuvissa, minkä lisäksi hän on tehnyt äänirooleja animaatioihin, näytellyt teatterissa ja vieraillut televisiosarjoissa. Hän on esiintynyt useissa Garry Marshallin ohjaamissa elokuvissa, esimerkiksi *[[Ei mitään yhteistä]]*, *[[Morsian karkuteillä]]*, *[[Pretty Woman]]* ja *[[Prinsessapäiväkirjat (elokuva)|Prinsessapäiväkirjat]]*. Televisiossa Elizondon pitkäaikaisin rooli oli sarjassa *[[Chicagon lääkärit]]*, josta hän voitti Emmy-palkinnon. Muita roolisuorituksia hänellä on ollut muun muassa *[[Columbo]]ssa*, *[[Monk (televisiosarja)|Monkissa]]* ja *[[Beverly Hills kyttä 3|Beverly Hills kyttä 3:ssa]]*.

Elizondon isä oli baski ja äiti Puerto Ricosta, mutta hän itse on syntynyt ja kasvanut New Yorkissa. Hänellä on yksi poika ensimmäisestä avioliitostaan.

## Lähteet

## Aiheesta muualla

*
Henke Forss

**Henrik "Henke" Forss** on ruotsalainen muusikko Göteborgista. Hän on Dawn- and Retaliation-yhtyeiden laulaja, minkä lisäksi hän on esiintynyt In Flamesin Subterranean-EP:llä.

## Aiheesta muualla
*
Alfred Abel

**Alfred Abel** (12. maaliskuuta 1879 Leipzig – 12. joulukuuta 1937 Berliini) oli saksalainen näyttelijä. Hän teki tunnetuimman esiintymisensä Fritz Langin mykkäelokuvassa *[[Metropolis (elokuva)|Metropolis]]* vuonna 1927. 

## Aiheesta muualla
*
Kh

**Kh** tarkoittaa seuraavia:

* kadonnut henkilö, kh, henkilö, joka katoaa jättämättä viestiä olinpaikastaan
* 
* kaupunginhallitus, kh, kaupungin ylin toimeenpanovaltaa käyttävä elin
* kertausharjoitus, kh, reserviläisten sotilastaitoja ylläpitävä lisäkoulutus
* keskushyökkääjä, kh, jääkiekon pelipaikka
* KH-vakoilusatelliitit, KH, yhdysvaltalainen satelliittiohjelma
* Kill Hannah, KH, yhdysvaltalainen yhtye
* 
* Kingdom Hearts, KH, Disneyn ja Square Enixin suunnittelema videopeli
* koehenkilö, kh, tieteelliseen kokeeseen osallistuva tutkimushenkilö
* kouluhallitus, KH, koulutusasioista vastaava valtion elin
* kunnanhallitus, kh tai KH, kunnan ylin toimeenpanovaltaa käyttävä elin
* kylpyhuone, kh tai KH, huonetyyppi.

## Lähteet
Hullut japanilaiset

**Hullut japanilaiset** (, ) on vuosina 1986–1989 Tokyo Broadcasting Systemille tehty japanilainen kisailuohjelma, jossa 100 kilpailijaa yrittää suoriutua hullunkurisista radoista kenraali Leen johdolla ja lopulta vallata Takeshin linnan, jonka omistaa kreivi Takeshi Kitano. Ohjelma on kuin tosielämän videopeli, jossa vain ani harva kilpailija pääsee loppuun asti. Ohjelmasta on tullut etenkin Yhdysvalloissa (esitetään maassa nimellä *MXC*) kulttihitti.

Alkuperäisen sarjan materiaalista tuotettiin 2000-luvulla brittiläiselle Challenge TV:lle lyhennetty versio *Takeshi’s Castle*, jonka juontajana toimi Craig Charles. Brittiversio yllätti suosiollaan ollen jatkuvasti kanavan 10 viikon katsotuimman ohjelman joukossa. Sarjaa on sittemmin lähettänyt myös Virgin 1 (vuodesta 2007 lähtien). Suomessa brittiversiota esitettiin Jim-kanavalla ja Nelosella.

## Vakiohahmot

Lisäksi mukana ovat *Sateenkaarisoturit*, *Vihreä vartiosto* ja *vartijat*. jotka yrittävät yleensä estää pelaajia läpäisemästä esteratoja. Sateenkaarisoturit toimivat mm. tykkiampujina *Siltasompailussa* ja keilaajina *Ihmiskeiloissa*, mutta antavat *Riisikulhomäessä* vauhtia pelaajalle (joskus pelaajan häviö *Riisikulhomäessä* on Sateenkaarisoturien syytä). Vihreä vartiosto esiintyy yleensä pelin aloitus- ja lopetushaasteissa. Maskeerattuja *vartijoita* on yleensä noin kolme ja he esiintyvät aina sokkelohaasteissa, mutta ovat välillä mukana myös parissa muussa.

## Tehtävät

Peli alkaa tyypillisesti yhdellä muutamasta erilaisesta aloituslajista, jossa putoaa 12–18 kilpailijaa sadasta. Niissä kaikki kilpailijat lähtevät radalle yhtä aikaa. Muut tehtävät ovat ennen finaalia järjestettyjä tehtäviä, joissa kilpaillaan yleensä joko yksin tai pienissä ryhmissä. Näissä tehtävissä kilpailijan epäonnistuttua hän ei välttämättä vielä putoa pelistä lukuun ottamatta ennen finaalia järjestettyä tehtävää, jossa kaikki epäonnistujat putoavat pelistä. Pelin päättää finaali, jossa kaikki jäljellä olevat kilpailijat yrittävät voittaa Vihreän vartioston ja vallata Takeshin linnan.

## Muuta
Jotkut jaksoista ovat ns. ’perhejaksoja’, joissa kisaavat yhdessä lapsi ja jompikumpi hänen vanhemmistaan. Näissä jaksoissa vanhempi tekee yleensä ”ruumiillisen työn” – esimerkiksi lajissa Liukurata (Slip Way) lapsi on radalla olevan lautan päällä, ja hänen mukanaan kisassa oleva vanhempi antaa hänelle vauhdin.
Jotkut jaksot taas ovat kansainvälisiä (International), joissa on kilpailijoita ympäri maailmaa.
Eräässä toisen tuotantokauden jaksossa kisailivat ainoastaan lapset.

## Aiheesta muualla
* Takeshi's Castle (UKGameshows) 
* Keshi Heads (fanisivusto)  
* Keshi Kingdom 

## Lähteet
Frazer Nash

**Frazer Nash** oli brittiläinen autonvalmistaja, jonka perusti Archibald Frazer-Nash. Frazer Nash osallistui neljään kilpailuun Formula 1 -sarjassa kaudella , joista paras tulos oli Ken Whartonin neljäs sija Sveitsin GP:ssä. Talli ajoi myös F1-sarjan ulkopuolisissa kilpailuissa, joissa voitti Snettertonissa järjestetyn vuoden 1952 Aston Martin Owners Club-osakilpailun.

## Formula 1-tulokset

## Huomioita

## Lähteet
Higglytown Heroes

**Higglytown Heroes** on yhdysvaltalais-korealainen televisiosarja. Se kertoo viidestä lapsesta, jotka muistuttavat venäläisiä nukkeja. *Higglytown Heroes* kertoo viisikon seikkailuista, ongelmista ja ystävyydestä. Sarja opettaa alle kouluikäisiä lapsia, miten ihminen ratkaisee ongelmansa ja pulmansa. *Higglytown Heroes* on animaatiosarja, jossa lapsi voi opetella yhdessä ja oikein toimimista. Sarjaa esitetään Playhouse Disney -kanavalla ja on tarkoitettu 2–5-vuotiaille lapsille. Sarjaa ei ole dubattu taikka tekstitetty suomeksi.
Betty Jameson

**Betty Jameson** (9. toukokuuta 1919 – 7. helmikuuta 2009) oli yhdysvaltalainen golfaaja. Hän syntyi Oklahomassa, opiskeli Teksasin yliopistossa Austinissa ja aloitti ammattilaisuransa vuonna 1945.

Jameson kuului vuonna 1950 LPGA:n perustajajäseniin. Hän voitti Western Openin kahdesti (1942, 1954) ja U.S. Women's Openin kerran (1947). Hänet otettiin vuonna 1951 Hall of Fame of Women's Golfiin, joka on sittemmin yhdistetty World Golf Hall of Fameen.
Punaluri

**Punaluri** (*Eos bornea*) on punalurien sukuun kuuluva papukaijalintu. Lajista käytetään myös nimeä *Eos rubra* .

## Koko ja ulkonäkö
Linnun pituus on noin 31 cm. Aikuisen linnun höyhenpuku on yleisväriltään punainen. Käsisulat ja kyynärsulkien kärjet ovat mustat. Isojen peitinhöyhenten reunat ovat sinimustat, alimmat tertiaalit ja pyrstön alapeitinhöyhenet siniset. Pyrstö on yläpuolelta punaruskea ja alapuolelta himmeän punainen. Nokka on oranssinpunainen, iiris punainen ja koivet tummanharmaat.

Nuoret linnut ovat himmeämmän punaisia, korvan peitinhöyhenet ovat joskus heikosti sinertävät, pyrstön alapeitinhöyhenet ovat punaiset ja vatsahöyhenet sinireunaiset. Hyvin nuoren linnun nokka on mustahko. Sukupuolet ovat samannäköisiä.

## Esiintyminen
Punaluri esiintyy Indonesian kaakkoisnurkassa Amboinan, Saparuan, Burun, Ceramin, Ceramlautin sekä Watubela ja Kai saarilla. Neljä tunnettua alalajia elävät eri saarilla. Alalajien *rothschildi* ja *bernsteini* välinen ero on häilyvä, sillä välimuotoja esiintyy.

Punalurin esiintymisalue on 20&nbsp;000–50&nbsp;000 neliökilometriä ja sen kanta on elinvoimainen.

## Elinympäristö
Punalurit elävät metsissä, erityisesti mangrovemetsissä, aina 1&nbsp;250 metrin korkeuteen saakka.

## Lisääntyminen
Ilmeisesti yksiavioinen. Pesintä tunnetaan puutteellisesti. Pesä sijaitsee korkealla puunkolossa. Pesintää tapahtuu ainakin marras-joulukuussa. Vankeudessa pesinyt naaras muni 2 munaa ja poikaset lähtivät pesästä 7 ja 9 viikon ikäisinä.

## Ravinto
Punalurit liikkuvat meluisissa parvissa, joissa on tavallisesti vähintään 20 yksilöä, ja ne ruokailevat enimmäkseen puiden (muun muassa *Erythrina* ja *Eugenia* lajien) latvuksissa. Ne syövät kukkia, siitepölyä, mettä, hedelmiä ja hyönteisiä, ja niiden nokka ja kieli ovat erilaistuneet siten, että nokka on kapea ja kielen päässä on eräänlainen harja.

## Lemmikkinä
Punaluri on Suomessa hyvin harvinainen lemmikki.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
Sinipunaluri

**Sinipunaluri** (*Eos histrio*) eli aiemmalta nimeltään **orvokkiluri** on punalurien sukuun kuuluva kaija.

## Koko ja ulkonäkö
Linnun pituus on noin 31 cm. Aikuisen linnun höyhenpuku on yleisväriltään punainen ja purppuransininen. Nokka on oranssinpunainen, iiris punainen ja koivet harmaat. Sukupuolet ovat samannäköisiä.

## Esiintyminen
Sinipunaluria tavataan Indonesian itäosan Pohjois-Sulawesin Talaudsaarilla. Aikaisemmin sitä tavattiin myös Sangihesaarilla ja Nenusasaarilla. Orvokkilurin esiintymisalue on pieni ja rajallinen ja sen kanta on erittäin uhanalainen. Laji oli ennen yleinen mutta nykyisin maailman populaation koko on enää 5&nbsp;000–10&nbsp;000 yksilöä. Kanta on pienentynyt voimakkaasti kaupallisen lemmikkieläinpyynnin ja metsien hakkuiden seurauksena.

## Elinympäristö
Sinipunalurit elävät metsissä. Parvet yöpyvät usein pääsaaren edustan pienillä saarilla. Parvet ruokailevat etenkin kukkivissa kookospalmumetsiköissä.

## Lisääntyminen
Laji on ilmeisesti yksiavioinen. Pesintä tunnetaan puutteellisesti. Laji pesii korkealla sijaitsevissa puunkoloissa, tavallisesti touko-kesäkuussa. Munia sanotaan olevan 1 tai 2.

## Ravinto
Sinipunalurit liikkuvat parvissa ja ruokailevat enimmäkseen puiden latvuksissa. Ne syövät pääasiassa hedelmiä ja hyönteisiä sekä kookospalmujen kukkien mettä.

## Lähteet
Alone in the Dark: The New Nightmare

**Alone in the Dark: The New Nightmare** on Darkworksin kehittämä ja Infogramesin julkaisema selviytymiskauhu- ja toimintaseikkailupeli.
Peli julkaistiin vuonna  Game Boy Colorille, PlayStationille, PlayStation 2:lle, Sega Dreamcastille ja Windowsille.

Peli kuuluu *[[Alone in the Dark]]* -pelisarjaan.

## Pelaaminen
Peli on selviytymiskauhua, jossa pelaajan on pysyteltävä hirviöiden ulottumattomissa ja selvitettävä murhamysteeriä. Pelissä voi valita kahden pelattavan henkilön välillä, joilla on myös erilainen pelityyli.

## Juoni
Pelipaikkana on Shadow Island -niminen salaperäinen saari. Pelin päähenkilöt ovat Aline Cedrac ja Edward Carnby, joka on tuttu myös muista *Alone in the Dark* -peleistä. Aline on tutkija, joka lähtee Edwardin kanssa tutkimaan saarta, tosin Edward tutkii ystävänsä murhaa, joka tapahtui saarella.

He lentävät lentokoneella saarelle, mutta ennen laskeutumista jokin salaperäinen olento hyökkää koneen kimppuun. Kone tekee pakkolaskun, ja Aline ja Edward hyppäävät laskuvarjoilla turvaan. Tässä kohtaa pelaaja valitsee kummalla hahmolla pelaa. Kummallakin on oma tarinansa ja tehtävät, mutta tarinat kuitenkin liittyvät toisiinsa. Aline aloittaa saarella sijaitsevan kartanon katolta, kun taas Edward aloittaa läheisestä hyytävästä metsästä. Henkilöt alkavat seikkailun aikana ymmärtää saaren tapahtumia ja hirviöitä. 
Pian he joutuvatkin hirviöiden omaan maailmaan, josta heidän täytyy paeta.

Saarella asuva intiaani suorittaa hirviöihin liittyvän rituaalin, joka lopulta tuhoaa hirviöt ja koko saaren. Aline ja Edward pakenevat helikopterilla, joka on lähetetty hakemaan heidät.

## Vastaanotto
Peli on saanut Eurogamerin arvostelussa arvosanaksi 8/10.

## Lähteet

## Aiheesta muualla
* 
*
Seraminluri

**Seraminluri** (*Eos semilarvata*) on punalurien sukuun kuuluva kaija. 

Lajin nimi oli aiemmin **siniposkiluri** (vuoden 1992 virallisten nimien julkistuksessa), **semaninluri** (vuonna 1999 päivittyneessä lajinimiluettelossa) ja nimi vaihtui nykyiseksi seraminluriksi vuonna 2006.

## Koko ja ulkonäkö
Linnun pituus on noin 24 cm. Se on selvästi pienempi kuin muut punalurit. Aikuisen linnun höyhenpuku on yleisväriltään punainen. Vatsa ja pyrstön alapeitinhöyhenet ovat siniset. Käsisulat ja kyynärsulkien kärjet ovat mustat. Isojen peitinhöyhenten reunat ovat sinimustat, tertiaalit ovat sinihohtavan mustat ja pyrstö on yläpuolelta punaruskea ja alapuolelta himmeän punainen. Poski, korvan peitinhöyhenet ja kaulan sivu ovat siniset. Nokka on oranssinpunainen, iiris oranssinpunainen ja koivet harmaat.

Nuoret linnut ovat himmeämmän punaisia, vartalon höyhenissä on harmaanruskeaa sävyä, korvan peitinhöyhenissä ja poskissa sinistä on vain vähän. Sukupuolet ovat samannäköisiä.

## Esiintyminen
Seraminluri esiintyy Indonesian kaakkoisnurkassa Seramin saarella. Se elää yleisenä ylhäällä vuoristossa, missä se korvaa punalurin, joka elää alavilla mailla ja alarinteillä.

Seraminlurin esiintymisalue on 20&nbsp;000–50&nbsp;000 neliökilometriä ja sen kanta on silmälläpidettävä.

## Elinympäristö
Seraminlurit elävät vuoristometsissä.

## Lisääntyminen
Ilmeisesti yksiavioinen. Pesintä tunnetaan puutteellisesti.

## Ravinto
Seraminlurit liikkuvat meluisissa parvissa ja ne ruokailevat enimmäkseen puiden latvustoissa. Ne syövät kukkia, siitepölyä, mettä, hedelmiä ja hyönteisiä, ja niiden nokka ja kieli ovat erilaistuneet siten, että nokka on kapea ja kielen päässä on eräänlainen harja.

## Lähteet
Lugo

**Lugo** on kaupunki Espanjassa Galician autonomisella alueella. 

Lugon väkiluku oli 98 268 vuonna 2016. Se on samannimisen maakunnan pääkaupunki.

Roomalaiset perustivat *Lucus Augusti* -nimisen sotilasleirin, josta tuli pienestä koostaan huolimatta Gallaecian roomalaisprovinssin tärkeimpiä kaupunkeja. 

Lugo on Euroopan ainoa kaupunki, jota ympäröivät edelleen roomalaisten rakentamat muurit: muurin korkeus vaihtelee kymmenestä viiteentoista metriin, pituus on 25 kilometriä ja siihen liittyy 70 puolipyöreää vartiotornia. Roomalaisaikaiset muurit ovat Unescon maailmanperintökohde.  

Nykyään hotellina toimivan Balneario de Lugo -nimisen rakennuksen keskellä sijaitsevat roomalaiset kylpylät (Termas Romanas). Kylpylöissä käyminen oli olennainen osa roomalaisten elämäntapaa. Lugon kylpylöiden rakentaminen alkoi 15 vuotta ennen ajanlaskun alkua Rooman keisariajan konsulin Paullus Fabius Maximuksen kaudella. 
 
Lugon muita nähtävyyksiä ovat mosaiikkien koristama talo Casa dos Mosaicos, San Roquen arkeologinen keskus ja maakuntamuseo.

## Kuvia

Muralla.Lugo.Galicia.jpg|Kaupunkia ympäröivät roomalaisaikaiset muurit.
PortaPrazaFerrolLugo.JPG|Porta Falsa
Ponte Romana de Lugo 12X2013.JPG|Ponte romana
Diputación Provincial de Lugo.JPG|Pazo de San Marcos
Ayuntamiento, Lugo, España, 2015-09-19, DD 01.jpg|Kaupungintalo
Catedral de Santa María, Lugo, España, 2015-09-19, DD 06.jpg|Catedral de Santa María
Museo provincial de Lugo.jpg|Museo provincial de Lugo (maakuntamuseo)
Termas romanas.jpg|Termas romanas
Desfile polas rúas da cidade (Praza Maior).JPG|Arde Lucus -festivaali



## Lähteet

## Aiheesta muualla

* Kaupungin virallinen kotisivu
Poliisiopisto (elokuva)

**Poliisiopisto** (engl. Police Academy) on vuonna 1984 valmistunut yhdysvaltalainen komediaelokuva, joka on kertovinaan yhdysvaltalaisesta poliisikoulutuksesta. Siitä tuli samannimisen elokuvasarjan ensimmäinen osa ja sille tehtiin seuraavan vuosikymmenen aikana kuusi jatko-osaa.

*Poliisiopiston* ohjasi Hugh Wilson ja sen pääosissa esiintyvät muun muassa Steve Guttenberg, Kim Cattrall, G. W. Bailey, Bubba Smith, Michael Winslow, David Graf, George Gaynes ja Leslie Easterbrook.

## Roolit

## Arvioita
*[[Video-opas|Video-oppaassa]]* vuodelta 1994 *Poliisiopisto* sai kolme tähteä viidestä, mikä vastaa sanallista arviota ”hyvä”. *Helsingin Sanomien* Pertti Avola puolestaan ihmetteli videojulkaisun aikoihin 1985, miten suttuisesti kyhätystä *Poliisiopistosta* on tullut niin suosittu. Hänestä sen komiikka muistuttaa mykkäelokuvan yksinkertaisinta naurattamistekniikkaa, jolla Yhdysvalloissa huvitettiin entisaikojen kielitaidotonta ja kouluttamatonta siirtolaisyleisöä. Avolan mielestä vanhoilliset asenteet paistavat: naiset ja homoseksuaalit ovat alempaa kastia, samoin ylipainoiset tai muuten rumat. ”He ovat olemassa komiikan kohteina, ja heitä ’ymmärretään’ enemmän säälistä kuin todellisesta myötätunnosta.” Helena Ylänen kirjoitti vuonna 1987 nähtyään myös *[[Poliisiopisto 2: Eka komennus|Poliisiopisto 2:n]]* ja *[[Poliisiopisto 3: Jatkokoulutuksessa|3:n]]*, ettei tämä sarjan aloitusosa ei ole amerikkalaisen roskavihteen mittapuulla aivan mahdoton, vaan siinä on aluksi jonkin verran tervettä antimilitaristista huumoria, kunnes kaikki vesittyy.

## Lähteet
Dylan Postl

**Dylan Postl** on (s. 29. toukokuuta 1986 Oshkosh, Wisconsin, Yhdysvallat) yhdysvaltalainen showpainija. Hän otteli ensi kerran World Wrestling Entertainmentissa toukokuussa 2006. Postl tunnetaan paremmin kehänimillä **Hornswoggle** ja **Irish Little Bastard**. Lopetusliikkeenä hän käyttää Tadpole Splashia. Postl on 135 senttimetriä pitkä ja 62 kilogrammaa painava.

Postl teki ensiesiintymisensä nimellä *Little Bastard* vuonna 2004. Hän on pohjoisirlantilaisen showpainijan Dave Finlayn poika WWE:n juonikuvioissa. Postl kuului ryhmään nimeltä D-Generation X.

## Ura
Postl toimii yleensä Finlayn apulaisena ja tulee sotkeutumaan hänen otteluihinsa kehän alta. Ensimmäisen suuren saavutuksensa WWE:ssä hän teki voitettuaan Cruiseweight-mestaruuden Chavo Guerrerolta heinäkuussa 2007. Vickie Guerrero otti mestaruuden häneltä pois syyskuussa ”hänen oman turvallisuutensa vuoksi”. Joulun alla hän voitti itseään yli metrin pitemmän The Great Khalin Finlayn avustuksella. Hän voitti myös Khalin ja Ranjin Singhin Finlayn kanssa Tag Team -ottelussa. Vuonna 2008 hän pääsi Royal Rumbleen  voitettuaan The Highlanderssit Mick Foleyn parina. Royal Rumblessa häntä ei eliminoitu missään kohtaa, vaan hän lähti Finlayn kanssa pois kehästä. WWE Draftissa 2008 hän voitti Finlayn kanssa Carliton ja Santino Marellan. Sittemmin hänellä oli jonkin aikaa feudi Chavo Guerreron kanssa. Hornswoggle voitti lähes jokaisen ottelun sillä ne olivat esim: guest hostien keksimiä erikoismatseja. 21. joulukuuta Hornswogglesta tuli D-Generation X:n virallinen maskotti. 26. huhtikuuta WWE Draftissa Hornswoggle voitti viimeisen draftpick-ottelun Dolph Ziggleriä vastaan uloslakennalla. Ottelun jälkeen Hornswogglen juhliessa voittoaan kehässä Dolph teki häneen sleeper holdin ja kuristi tätä kunnes hän pyörtyi.

## Saavutukset
* WWE Cruiserweight Championship (1x)
* Mini Royal Rumble (1x)

## Lähteet
Poliisiopisto 2: Eka komennus

**Poliisiopisto 2: Eka komennus** (engl. *Police Academy 2: Their First Assignment)* on yhdysvaltalainen komediaelokuva, joka sijoittuu kuvitteelliseen yhdysvaltalaiseen poliisioppilaitokseen. Toisen *[[Poliisiopisto|Poliisiopisto-elokuvan]]* ohjasi Jerry Paris ja sen pääosissa esiintyvät muun muassa Steve Guttenberg, George Gaynes, Bubba Smith, David Graf ja Michael Winslow.

## Roolit

## Arvioita
*[[Video-opas|Video-oppaassa]]* vuodelta 1994 *Poliisiopisto 2* saa kaksi tähteä viidestä, mikä vastaa sanallista arviota ”keskinkertainen”. *Helsingin Sanomien* Helena Ylänen kirjoitti 1987 tämän ensimmäisen jatko-osan olevan jo välinpitämätöntä rahastusta, jossa ensimmäisen osan vähät alleviivaamattomat vitsit tehdään uudelleen korostetummin ja kankeammin.

## Lähteet
Sunanin kansainvälinen lentoasema

**Sunanin kansainvälinen lentoasema** () on Pjongjangin päälentoasema Korean demokraattisessa kansantasavallassa. 

Lentoasemalla on kaksi kiitotietä. Se on Pohjois-Korean kansallisen lentoyhtiön Air Koryon kotikenttä.

Koronaviruspandemian jälkeen kentältä on liikennöinyt ainoastaan Air Koryo. Aikaisemmin kentälle on lentänyt myös ainakin Air China Pekingistä. Lisäksi lentoasemalle lennetään myös tilauslentoja.

## Lähteet

## Aiheesta muualla
Poliisiopisto 3: Jatkokoulutuksessa

**Poliisiopisto 3: Jatkokoulutuksessa** (engl. *Police Academy 3: Back in Training)* on yhdysvaltalainen komediaelokuva, joka sijoittuu yhdysvaltalaiseen poliisiopistoon. Kolmannen *[[Poliisiopisto]]*-elokuvan ohjasi Jerry Paris niin kuin toisenkin, ja sen pääosissa esiintyvät muun muassa Steve Guttenberg, George Gaynes, Bubba Smith, Michael Winslow, David Graf, Leslie Easterbrook ja Art Metrano.

## Roolit

## Arvioita
*[[Video-opas|Video-oppaassa]]* vuodelta 1994 *Poliisiopisto 3* saa kaksi tähteä viidestä, mikä vastaa sanallista arviota ”keskinkertainen”. *Helsingin Sanomien* Helena Ylänen valitteli, miten tähän kolmososaan on mukaan haalittu yhä väkinäisemmin hauskoja, mutta hyvin meluisia ja omaan tyyppiinsä kivettyneitä ”koomikoita”, kuten hysteerisesti vinkuva jengijohtaja (Bobcat Goldthwait). ”Filmi on tilkkutäkki erilaisista edellisen kauden aikana muotiin tulleista ilmiöistä, kuten venetakaa-ajo kuvattuna *[[Miami Vice]]n* tapaan.”

## Lähteet

## Aiheesta muualla
*
Albayzín

**Albayzín** (eli  **Albaicín** tai **El Albaicín**) on kaupunginosa nykyisessä Granadassa, Espanjassa. Siellä ovat säilynet maurilaisten ajan kapeat mutkittelevat kujat. Albayzin on nimetty Unescon maailmanperintökohteeksi yhdessä kuuluisampien Alhambran ja Generalifen kanssa.

Albayzin kohoaa kukkulan rinteellä Alhambraa vastapäätä, ja monet siellä käyvät turistit tulevat lähinnä ihailemaan hienoja näkymiä Alhambraan päin. Albayzinin omia nähtävyyksiä ovat arabialainen kylpylä, Granadan arkeologinen museo ja San Salvadorin kirkko, joka on rakennettu maurilaisten moskeijan raunioille.

## Lähteet
* UNESCO
Ville Friman

**Ville Friman** (s. 30. huhtikuuta 1980 Kristiinankaupunki) on suomalaisen melodista death metalia soittavan Insomnium-yhtyeen kitaristi ja laulaja.

Friman ja hänen vanhempansa muuttivat Joensuuhun, kun Ville oli 4-vuotias. Hän aloitti kitaransoiton 16-vuotiaana ja aloitti soittamaan bändissä opiskellessaan yliopistossa. Friman on väitellyt filosofian tohtoriksi vuonna 2009 pääaineenaan biologia. Hän palasi Helsingin yliopistoon mikrobiologian professoriksi vuonna 2022 työskenneltyään 12 vuotta Isossa-Britanniassa.

Ville Frimanilla on kaksi veljeä.

## Lähteet

## Aiheesta muualla
* Ville Friman Encyclopaedia Metallum -sivustolla 
* 
*  
*
Punalurit

**Punalurit** (*Eos*) on kaijojen heimoon kuuluva lintusuku.

Punalurit elävät metsissä Indonesian kaakkois- ja itäosan saarilla. Ne ovat keskikokoisia, noin 30 cm pituisia melko pitkäpyrstöisiä ja hyvin värikkäitä papukaijoja. Pääväri on punainen, sininen sekä musta muodostavat erimuotoisia läikkiä ja kuvioita. Niiden nokka on kapeahko ja kielen päässä on eräänlainen harja, jolla ne nuolevat siitepölyä kukista. Muu ravinto koostuu medestä, kukista, hedelmistä ja hyönteisistä.

Monet punalurilajit ovat kärsineet ihmisen toimenpiteistä. Pahin ongelma on aikuisten ja poikasten pyydystäminen lemmikkieläinkaupan tarpeisiin. Metsien hakkuut ja raivaukset viljelymaiksi ovat vähentäneet lajeille sopivia elinympäristöjä.

Punalurit pesivät korkealla puiden koloissa. Niiden pesimäbiologia on huonosti tunnettu.

## Punalurilajit
Luettelo perustuu Bird Life Suomen maailman lintujen suomenkieliseen nimistöön..

* Kaulusluri *Eos squamata*
* Mustasiipiluri *Eos cyanogenia*
* Punaluri *Eos bornea*
* Seraminluri *Eos semilarvata*
* Sinipunaluri *Eos histrio*
* Tanimbarinluri *Eos reticulata*

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 

### Viitteet
Alberto García

**Alberto García** (s. 22. helmikuuta 1971, Madrid, Espanja) on espanjalainen kestävyys- ja maastojuoksija.

García sijoittui 1998 Marrakechin maastojuoksun MM-kisoissa lyhyellä matkalla yhdeksänneksitoista. Seuraavana vuonna hän juoksi Belfastin maastojuoksun MM-kisoissa lyhyellä matkalla neljänneksikymmenenneksikahdeksanneksi ja karsiutui Sevillan MM-kisoissa 5 000 metrin juoksun alkuerissä ajalla 13.39,56. Vuonna 2000 García oli Vilamouran maastojuoksun MM-kisoissa pitkällä matkalla kahdeskymmenesyhdeksäs ja karsiutui Sydneyn olympialaisissa 5&nbsp;000 metrin alkuerissä. Seuraavana vuonna hän voitti MM-pronssia Lissabonin sisäratojen MM-kisoissa 3 000 metrin juoksussa ajalla 7.39,96. Oostenden maastojuoksun MM-kisoissa hän sijoittui pitkällä matkalla kuudenneksitoista. Myöhemmin samana vuonna hän voitti Espanjan mestaruuden 5&nbsp;000 metrillä ja juoksi Edmontonin MM-kisoissa samalla matkalla neljänneksi ajalla 13.05,60.

García voitti 2002 Wienin sisäratojen EM-kisoissa kultaa 3&nbsp;000 metrillä. Saman vuoden Dublinin maastojuoksun MM-kisoissa hän oli lyhyellä matkalla seitsemästoista. Myöhemmin samana vuonna hän voitti 5&nbsp;000 metrillä Espanjan mestaruuden, EM-kultaa Münchenin EM-kisoissa ja yleisurheilun maailmancupin. Birminghamin sisäratojen MM-kisoissa 2003 hän voitti MM-hopeaa 3&nbsp;000 metrillä. García kärähti dopingista 9. kesäkuuta 2003 ja sai kahden vuoden kilpailukiellon. Sen päättymisen jälkeen hän karsiutui Helsingin MM-kisoissa 5&nbsp;000 metrin alkuerissä. Birminghamin sisäratojen EM-kisoissa 2007 hän karsiutui 3&nbsp;000 metrin alkuerissä.

## Ennätykset
* 1 500 metrin juoksu: 3.35,69 (2001)
* Mailin juoksu: 3.58,81 (1998)
* 2&nbsp;000 metrin juoksu: 4.56,08 (1997)
* 3 000 metrin juoksu: 7.36,53 (2001)
* 5 000 metrin juoksu: 13.02,54 (2001)
* 10 000 metrin juoksu: 27.46,12 (1999)

## Lähteet
* 
### Viitteet
Troma Entertainment

**Troma Entertainment** on yhdysvaltalainen pienen budjetin niin sanottuja B-elokuvia tuottava yritys. Troman perustivat Lloyd Kaufman ja Michael Herz vuonna 1974.

Troman suosituimpia elokuvia ovat *[[Toxic Avenger]]*, *[[Toxic Avenger II]]*, *[[Toxic Avenger III]]*, *[[Sgt. Kabukiman N.Y.P.D.]]*, *[[Tromeo and Juliet]]* ja *[[Cannibal! The Musical]]*. Useat yrityksen elokuvat ovat saavuttaneet kulttimaineen.

## Tromalla työskennelleitä kuuluisia näyttelijöitä ja ohjaajia
Troman itsensä tuottamat ja jaeltaviksi hankkimat elokuvat tarjosivat monille tuoreille nuorille tekijöille mahdollisuuksia elokuvauralla. Osa näistä on sittemmin noussut kuuluisiksi alalla. Muun muassa Marisa Tomei näytteli *[[Toxic Avenger]]* (1984) -elokuvassa, Kevin Costner elokuvassa *[[Malibu Hot Summer]]* (1981), J.JAbrams elokuvassa *[[Nightbeast]]* (1982) Samuel L. Jackson elokuvassa *Def by Temptation* (1990), Billy Bob Thornton elokuvassa *[[Chopper Chicks in Zombietown]]* (1989) ja Vincent D'Onofrio elokuvassa *[[The First Turn-On!]]* (1983). Lisäksi mm. Oliver Stone näytteli elokuvassa *[[The Battle of Love's Return]]* (1971), James Gunn käsikirjoitti elokuvaa *[[Tromeo and Juliet]]* (1996), Matt Stone ja Trey Parker ohjaamallaan ja Troman levittämällä elokuvalla *[[Cannibal! The Musical]]* (1993).

## Lähteet

## Aiheesta muualla
*Troman verkkosivut
*Lista Troman tuottamista elokuvista IMDb.com-sivustolla
Poliisiopisto 5: Tehtävä Miami Beach

**Poliisiopisto 5: Tehtävä Miami Beach** (engl. *Police Academy 5: Assignment Miami Beach)* on yhdysvaltalainen komediaelokuva, joka sijoittuu yhdysvaltalaiseen poliisiopistoon. Elokuvan ohjasi Jim Drake ja sen pääosissa esiintyvät mm. Matt McCoy, George Gaynes, Bubba Smith, Michael Winslow, David Graf, Leslie Easterbrook ja G. W. Bailey. Elokuvassa esiintyvä Janet Jones on naimisissa jääkiekkoilija Wayne Gretzkyn kanssa.

## Rooliluettelo

## Arvioita
*[[Video-opas|Video-oppaassa]]* vuodelta 1994 *Poliisiopisto 5* saa yhden tähden viidestä, mikä vastaa sanallista arviota ”huono”.

## Lähteet
Poliisiopisto 6: Suuri rikosaalto

**Poliisiopisto 6: Suuri rikosaalto** (engl. *Police Academy 6: City Under Siege)* on yhdysvaltalainen komediaelokuva, joka sijoittuu yhdysvaltalaiseen poliisiopistoon. *Suuri rikosaalto* on järjestyksessään kuudes ja toiseksi viimeinen *[[Poliisiopisto]]*-sarjan elokuva. Elokuvan ohjasi Peter Bonerz ja sen pääosissa esiintyvät muun muassa Lance Kinsey, George Gaynes, Bubba Smith, Michael Winslow, David Graf, Leslie Easterbrook ja G. W. Bailey.

## Rooleissa

## Arvioita
*[[Video-opas|Video-oppaassa]]* vuodelta 1994 *Poliisiopisto 6* saa 1–5 tähden sijasta pommin, mikä vastaa sanallista arviota ”täysin epäonnistunut tekele”.

## Lähteet
Meripihkahappo

**Meripihkahappo** eli **butaanidihappo** tai **sukkiinihappo** on tyydyttynyt dikarboksyylihappo. Se on eräs sitruunahappokierron välituote ja meripihkan tärkein kemiallinen rakenneosa. Huoneenlämmössä meripihkahappo on kiinteää. Sen leimahduspiste on 206&nbsp;°C.

Kuumennettaessa meripihkahappoa riittävästi siitä lohkeaa eliminaatioreaktiossa vettä (H2O) ja syntyy meripihkahappoanhydridia (C4H4O3).

Erittäin puhdasta meripihkahappoa valmistetaan meripihkahappoanhydridin hydrolyysillä. Sitä voidaan valmistaa myös lukuisilla muilla menetelmillä. Käytettyjä ovat muun muassa maleiinihapon tai fumaarihapon katalyyttinen vedytys, 1,4-butaanidiolin hapetus ja hiilivetyjen ja eräiden muiden yhdisteiden hapetus. 

Meripihkahappoa käytetään muun muassa polyestereiden, alkydihartsien, muovinpehmentimien, väriaineiden ja lääkkeiden synteesiessä. Lisäksi sitä voidaan käyttää laboratoriokemikaalina ja ruosteenestoaineena. Elintarvikkeissa meripihkahappoa käytetään hapettumisenestoaineena ja happamuudensäätöaineena ja sen E-koodi on E363.

Meripihkahappoa esiintyy kasveissa ja semiokemikaalina, pääasiassa feromonina, eliöiden viestinnässä.

Meripihkahapon suolat, ionimuoto ja esterit ovat **sukkinaatteja**.

## Lähteet

## Aiheesta muualla

*Käyttöturvallisuustiedote: Meripihkahappo
*Evira: Elintarvikkeiden lisäaineiden E-koodiavain
*PubChem: Succinic Acid 
*DrugBank: Succinic acid 
*Human Metabolome Database: Succinic acid 
*Food Component Database (FooDB): Succinic acid 
*Kyoto Encyclopedia of Genes and Genomes (KEGG): Succinic acid 
*ChemBlink: Succinic acid 
*Liber Herbarum II: Luettelo meripihkahappoa sisältävistä kasveista
*Dr. Duke's Phytochemical and Ethnobotanical Databases: Succinic-acid 
*PheroBase: Semiochemical - succinic acid
Vizcayan silta

**Vizcayan silta** (espanjaksi *El puente de Vizcaya*, baskiksi *Bizkaia Zubia*) yhdistää Portugaleten kaupungin ja Getxon kunnan Espanjan pohjoisosan Baskimaassa Nervión-joen eri puolilla. Sillan rakenne on erikoinen: siinä on liikkuva vaunu, joka kuljettaa enimmillään kuusi autoa gondolissa vilkasliikkeisen jokisuun yli. Vizcayan silta on rakennettu vuonna 1893, ja se tehtiin paikkaan, jossa ei ollut tilaa massiivisille ajorampeille, eikä toisaalta voitu katkaista jokisuun vilkasta laivaliikennettäkään. Sillan gondoli kulkee kahdeksan minuutin välein läpi vuorokauden. Sen toiminta keskeytyi neljäksi vuodeksi Espanjan sisällissodan aikana, muulloin se on ollut jatkuvasti käytössä.

Vizcayan silta on Unescon maailmanperintökohde vuodesta 2006.


Bizkaia zubia - Regata El Gallo.jpg|Yleisnäkymä
Bizkaiko Zubia 2.jpg|Näkymä Portugaletista.
Puente de Vizcaya - RI-51-0005163.JPG
Puente de Vizcaya-Guecho y Portugalete-2.jpg|Autoja ylittämässä siltaa.
Bizkaiko zubi gaineko zaldaina eguzkitan.JPG|Sillan ylätasanne



## Lähteet
* Unesco
Maria Maggenti

**Maria Maggenti** (s. n. 1962) on yhdysvaltalainen elokuvaohjaaja ja elokuva- ja televisiokäsikirjoittaja.

Maggenti on ollut script editorina ja kirjoittanut useita jaksoja yhdysvaltalaiseen televisiosarjaan *[[Ilman johtolankaa]]* (*Without a Trace*, 2003). Hänet tunnetaan kuitenkin ehkä parhaiten elokuvasta *[[Enemmän kuin ystävät]]* (*The Incredibly True Adventure of Two Girls in Love*, 1995). Hänen elokuvansa *[[Puccini for Beginners]]* pääsi Sundance-elokuvafestivaalien kilpailuun tammikuussa 2006.

Maggenti on ollut myös ACT UP -aktivisti usean vuoden ajan. Hän kävi Smith Collegen ja luki pääaineinaan filosofiaa ja antiikintutkimusta.

## Elokuvat
* *Doctors, Liars & Women* (1988)
* *The Love Monster* (1990)
* *Waiting for War* (1991)
* *Name Day* (1993)
* *La Donna è mobile* (1994)
* *Enemmän kuin ystävät* (1995)
* *Rakkauskirje* (1999)
* *Puccini for Beginners* (2006)

## Aiheesta muualla
* 
* 
* Maggentin haastattelu AfterEllenissä
Monivyöluri

**Monivyöluri** (*Pseudeos fuscata*) on kaijalaji, joka muistuttaa lähisukuisia punalureja.

## Koko ja ulkonäkö

Linnun pituus on noin 25 cm nokasta keskipitkän pyrstön kärkeen. Se painaa noin 140-190 grammaa.

Monivyölurilla on kaksi luonnollista värimuotoa: keltainen ja punaoranssi.

Aikuisen linnun höyhenpuku on yleisväriltään oliivinruskea ja kauttaaltaan hyvin värikäs ja kirjava. Päälaki ja nokka ovat kellanoranssit. Naama, hartiat, siipisulat ja vatsavyö ovat sinimustat, pyrstö kirkkaan sininen ja rintavyö sekä vatsalaikku punaiset. Iiris on punainen ja koivet tummanharmaat. Sukupuolet ovat samannäköisiä. Äänet ovat korkeaa kirkumista.

Nuoret linnut ovat vatsapuolelta enemmän keltaisen tai oranssin kirjavia ja niiden selkä ja yläperä ovat himmeä keltaiset. Nokka on mustanruskea ja alanokan tyvi on kellahtava. Iiris on kellanharmaa.

## Esiintyminen
Monivyöluri esiintyy Uudessa-Guineassa lukuun ottamatta sisämaan korkeinta vuoristoa sekä Salawatissa Papualla ja Japensaarella Geelvink Bayssa.

Monivyölurin esiintymisalue on 50&nbsp;000–100&nbsp;000 neliökilometriä ja sen kanta on elinvoimainen.
## Elinympäristö
Monivyölurit elävät sekä metsissä että savannilla noin 2&nbsp;000 metrin korkeuteen saakka. Ne liikkuvat kovaäänisissä parvissa, joiden koko on 20–100 yksilöä.

## Lisääntyminen
Laji on ilmeisesti yksiavioinen. Pesintä tunnetaan puutteellisesti.

## Ravinto
Monivyölurit liikkuvat meluisissa parvissa, jotka ruokailevat enimmäkseen puiden (muun muassa kookospalmun ja *Pittosporum ramiflorum*in) latvuksissa. Ne syövät kukkia, siitepölyä, mettä, hedelmiä ja hyönteisiä, ja niiden nokka ja kieli ovat erilaistuneet siten, että nokka on kapea ja kielen päässä on eräänlainen harja.

## Lähteet
Dyan Cannon

**Dyan Cannon** (s. 4. tammikuuta 1937, syntymänimeltään **Samille Diane Friesen**) on yhdysvaltalainen näyttelijä. Hän on ollut kolmesti ehdolla Oscar-palkinnon saajaksi, voittanut Golden Globen (1979) ja saanut tähden Hollywood Walk of Famella.

Cannon syntyi Tacomassa, Washingtonissa juutalaiselle äidille, ja oli vuosina 1965–1968 naimisissa Cary Grantin kanssa. 

Tunnetuimpia elokuvia, joissa Cannon on esiintynyt, ovat *Suuri kaappaus* (1971), *Kuolema astuu laivaan* (1973), *[[Vaaleanpunaisen pantterin kosto]]* (1978), *Murhaleikki* (1982) ja *Vanhat herrat vesillä* (1997). 

## Filmografia

## Aiheesta muualla
*
Nikolai Kruglov (nuorempi)

**Nikolai Nikolajevitš Kruglov** (, s. 8. huhtikuuta 1981) on venäläinen ampumahiihtäjä, viestin olympia- ja MM-mitalisti.

Kruglov on saavuttanut seitsemän viestin arvokisamitalia. Hän hiihti toisen osuuden Venäjän joukkueessa, joka saavutti Norjan jälkeen hopeaa Hochfilzenin MM-viestissä 2005. Samana vuonna hän toi Venäjän ykkösjoukkueen voittajana maaliin MM-sekaviestissä Hanti-Mansijskissa. 

Kruglov hiihti ankkuriosuuden Torinon olympialaisten 2006 viestikilpailussa, jossa Venäjä sai hopeaa 20,9 sekuntia Saksalle hävinneenä. Samana vuonna hän hiihti viimeisen osuuden Venäjän kakkosjoukkueessa, joka voitti sekaviestin maailmanmestaruuden Pokljukassa. Anterselvan MM-kilpailuissa 2007 hän oli jälleen ankkurina Venäjän voittaessa miesten viestin yli minuutin erolla Norjaan.

Östersundin MM-kilpailuissa 2008 Kruglov hiihti toisen osuuden Venäjän joukkueessa, joka voitti miesten viestin maailmanmestaruuden lähes 50 sekunnin erolla Norjaan. Sekaviestissä hän hiihti kolmososuuden Venäjän pronssijoukkueessa.

Maailmancupissa Kruglov on voittanut kolme osakilpailua, ollut yhdeksän kertaa toinen ja kahdesti kolmas (11.12.2009 mennessä).

Nikolai Nikolajevitšin isä Nikolai Konstantinovitš Kruglov on lajin olympiavoittaja ja maailmanmestari.

## Saavutuksia
*Olympialaiset
**Torino 2006: viestissä hopeaa, takaa-ajossa 11.
**Vancouver 2010: normaalimatkalla 11.
*MM-kilpailut
**Oberhof 2004: viestissä viides, sprintissä 12., takaa-ajossa 14.
**Hochfilzen 2005: viestissä hopeaa, takaa-ajossa ja yhteislähdössä neljäs, sprintissä viides
**Hanti-Mansijsk 2005: sekaviestissä kultaa 
**Pokljuka 2006: sekaviestissä kultaa 
**Anterselva 2007: viestissä kultaa, normaalimatkalla viides, sprintissä ja yhteislähdössä 12.
**Östersund 2008: viestissä kultaa, sekaviestissä pronssia 
*Maailmancupin osakilpailuvoitot:
**Kausi 2004–2005: Pokljuka takaa-ajo
**Kausi 2006–2007: Oberhof sprintti ja takaa-ajo
*Maailmancupin kokonaiskilpailu:
**Kausi 2004–2005: kahdeksas
**Kausi 2006–2007: kahdeksas
**Kausi 2007–2008: yhdeksäs

## Lähteet
*
Martha Coolidge

**Martha Coolidge** (s. 17. elokuuta 1946 New Haven, Connecticut, Yhdysvallat) on yhdysvaltalainen elokuvaohjaaja. Hänen tunnetuimpia teoksiaan ovat *Valley Girl* (1982), *Vanhat herrat vesillä* (1997), *[[Hiljaiset seinät 2]]* (2000), *[[Minä & prinssi]]* (2004) ja *Material Girls* (2006). 

Coolidge toimi vuosina 2002–2003 Directors Guild of American puheenjohtajana. 

## Lähteet

## Aiheesta muualla
*